[ca] Introducció: La tuberculosi (TB) és una de les malalties infeccioses amb més morbiditat i un important problema de salut pública al món. L'algoritme de maneig clínic està basat únicament en la microbiologia i l'evolució clínica. S'utilitzen tècniques d'imatge per avaluar qualitativament l'evolució dels pacients en tractament, però només es valora subjectivament la presència de millora i no hi ha índexs radiològics quantitatius i pràctics en l'àmbit assistencial. S'ha desenvolupat recentment, a l'Institut Germans Trias i Pujol, amb l'Hospital Germans Trias i Pujol, un índex preliminar de les troballes de TB pulmonar activa i no activa a la radiografia (R.X) de tòrax per avaluar-ne quantitativament l'evolució. Aquest índex, molt preliminar, s'ha de testar amb un grup petit de R.X de tòrax de malalts i s'ha d'ajustar, i validar amb R.X de tòrax seriades d'un grup de malalts més gran i de diferent localització geogràfica i gravetat de malaltia. Hipòtesi: Un índex radiològic capaç de quantificar l'evolució de la malaltia tuberculosa pulmonar a la R.X de tòrax pot millorar el maneig clínic dels malalts i tenir una influència en la presa de decisions terapèutiques. Objectius: L'objectiu principal és generar, a partir d'un índex radiològic preliminar, una versió definitiva de l'índex i avaluar la seva utilitat en el seguiment de la malaltia tuberculosa pulmonar. Els objectius específics són ajustar l'índex radiològic preliminar en funció de la seva utilitat en les R.X de tòrax d'una cohort de malalts amb TB pulmonar, generant la seva versió definitiva i validar la versió ajustada de l'índex amb les R.X de tòrax d'una cohort independent de malalts amb TB pulmonar. Materials i Mètodes: En un primer estudi, s'ha ajustat l'índex preliminar inicial amb l'avaluació de les R.X de tòrax d'una cohort de 21 pacients amb TB pulmonar, tractats, del centre Perinatal HIV Research Unit (PHRU) de Sud-Àfrica. S'ha realitzat una valoració exclusivament radiològica ja que no es disposava d'altres dades clíniques o microbiològiques dels pacients. En un segon estudi, s'han avaluat 50 pacients de Bielorússia amb TB pulmonar tractats, de diferent gravetat i diferent localització geogràfica, proporcionats pel National Institute of Allergic and Infectious Diseases (NIAID) a partir de la base de dades, TB data Portals. S'han analitzat les dades radiològiques amb les dades clíniques i microbiològiques. En ambdós estudis, les R.X han estat interpretades per dos radiòlegs. Resultats: En el primer estudi, s'han fet successius ajustaments de l'índex en funció de la seva utilitat per quantificar la gravetat i l'evolució de la TB pulmonar. S'ha definit un índex definitiu, que s'ha anomenat SA-BCN X-ray score. En el segon estudi, s'ha obtingut una bona concordança interobervador, s'han confirmat els resultats del primer estudi i s'han pogut identificar les variables que s'han associat valors més alts de l'índex a temps 0. Per regressió logística, s'ha pogut calcular el valor de l'índex basal que podria predir un bon estat final i un mal estat final. Conclusions: L'índex radiològic, SA-BCN X-ray score, generat i ajustat és capaç de quantificar la gravetat dels signes radiològics de TB i l'evolució de la malaltia al llarg del tractament. L'índex és una eina senzilla, fàcil d'utilitzar, reproduïble, fiable i precisa, amb petites variacions interobservador. Algunes dades clíniques i microbiològiques s'associen als valors de l'índex pels signes d'activitat en l'estudi basal.

[en] Introduction: Tuberculosis (TB) is one of the infectious diseases with the highest morbidity and a major public health problem in the world. The clinical management algorithm is based solely on microbiology and clinical course. Imaging techniques are used to qualitatively assess the evolution of patients on treatment, but only the presence of improvement is subjectively assessed and there is no quantitative and practical radiological score in the care setting. A preliminary score of active and non-active pulmonary TB findings on chest X-ray (CXR) has recently been developed at the Institut Germans Trias i Pujol, with the Hospital Germans Trias i Pujol, to quantitatively assess the evolution of pulmonary TB. It is necessary to test it with a small group of CXR of patients, adjust it, and validate it with serial CXR of a larger group of patients, of different geographical location and severity of the disease. Hypothesis: A radiological score able to quantify the follow up of pulmonary tuberculosis disease on CXR may improve the clinical management of patients and influence therapeutic decision-making. Objectives: The main objective is to generate, from a preliminary radiological score, a definitive version of the score and to evaluate its usefulness in the follow-up of pulmonary TB disease. The specific objectives are, in a first study, to adjust the preliminary radiological score according to its usefulness in CXR of a cohort of patients with pulmonary TB, generating its definitive version and, in a second study, to validate the adjusted version of the index with CXR of an independent cohort of patients with pulmonary TB. The CXR have been read by two radiologists. Materials and Methods: In a first study, the initial preliminary score was adjusted by evaluating CXR of 21 CXR of TB patients from the Perinatal HIV Research Unit (PHRU) in South Africa. A radiological assessment was performed exclusively since no other clinical or microbiological data were available for the patients. In a second study, 50 patients from Belarus with pulmonary TB and treated provided by the National Institute of Allergic and Infectious Diseases (NIAID) from the TB data Portals database, with different degrees of severity of the disease were evaluated. Radiological data have been analysed with clinical and microbiological data. In both studies, the CXR were read by two radiologists. Results: In the first study, the score was successively adjusted according to its usefulness in quantifying the severity and progression of pulmonary TB. A definitive score called SA-BCN X-ray score was defined. In the second study, good interobserver agreement was obtained, the results of the first study were confirmed and the variables associated with higher values of the score at time 0 were identified. By logistic regression, it has been possible to calculate the value of the score that could predict a favourable outcome and an unfavourable outcome. Conclusions: The radiological score SA-BCN X-ray score, generated and adjusted can quantify the severity of radiological signs of TB and disease progression throughout treatment. The score is easy, reproducible, reliable, and accurate with small variations interobserver. Some clinical and microbiological data are associated with the score values for signs of activity at baseline.